Anak Agung Gede Ngurah Puspayoga

Anak Agung Gede Ngurah Puspayoga (lahèr 7 Juli 1965) panèka Menteri Koperasi bân Usaha Kènè' bân Nengnga Indonèsia è Kabinèt Karjâ Prèsidèn Joko Widodo sè ajabat dâri taon 2014 kantos 2019. Sabelluna, salèrana panèka bekkèl  Gubernur Bhâli periode 2008–2013. Salèrana mamarè studi S1 è Univèrsitas Ngurah Rai, Dènpasar è taon 1991. Sabelluna salèrana dhâddhi Kottha Dènpasar ghâbây periode 2000–2005 bân 2005–2008, tapè ta' kantos marè polana salèrana kapèlè dhâddhi bekkèl  gubernur ngèrèngè I Made Mangku Pastika è Pèlèyan Gubernur bân bekkèl Gubernur Bhâli taon 2008. È taon 2013, salèrana nyalon mènangka gubernur Bhâli periode 2013–2018 sè èusulaghi sareng Partai Dèmokrasi Indonèsia Parjuwangan asareng  Dewa Nyoman Sukrawan sè panèka Katua  DPRD Kabhupatèn Bulèlèng 2009-2014. Sejjhâk 27 Oktober 2014, salèrana ajabat mènangka  Menteri Koperasi bân UMKM neng jhâman pamarènta'anna Jokowi - JK è Kabinèt Karjâ."Anak Agung Gede Ngurah Puspayoga". tirto.id.  Èaksès tangghâl 16-01-2026

È taon 2008, Anak Agung Gede Ngurah Puspayoga kapèlè dhâddhi bekkèl Gubernur Bhâli.Sukrawati, Ni Made (2020). Suadnyana, Ida Bagus Putu Eka (ed.). Eksistensi dan Peranan Pandita Bali Aga di Kota Denpasar (PDF). Denpasar: UNHI Press.kaca 12. ISBN 978-623-7963-14-1. Salèrana kapèlè asareng I Made Mangku Pastika lèbât Pèlèyan Gubernur Bhâli 2008 ghâbây periode jabadhân taon 2008–2013 kalabân èusulaghi sareng Partai Dèmokrasi Indonèsia Parjuwangan.Paramita, I. G. A. (2019). Politik Media dan Wacana Kebudayaan (PDF). Denpasar: PT. Japa Widya Duta. kaca x. Jabadhân Anak Agung Gede Ngurah Puspayoga mènangka Wali Kottha èkala' sareng bekkèl Wali Kottha Dènpasar panèka Ida Bagus Rai Dharmawijaya Mantra. Dharmawijaya ajabat molaè taon 2008 kantos taon 2010 aghentè'è Puspayoga.

È Pèlèyan Gubernur Bhâli ghâbây periode 2013–2018, Puspayoga nyalon mènangka Gubernur Bhâli. Salèrana asareng Dewa Nyoman Sukrawan mènangka calon bekkèl Gubernur Bhâli.Paramita, I. G. A. (2019). Politik Media dan Wacana Kebudayaan (PDF). Denpasar: PT. Japa Widya Duta. kaca viii-ix Partai sè ngusulaghi calon ka'dinto panèka Partai Dèmokrasi Indonèsia Parjuwangan. Calon sè sèttongnga panèka mantan Gubernur Bhâli 2008–2013 panèka I Made Mangku Pastika sareng calon bekkèlla panèka I Ketut Sudikerta. Salèrana èusulaghi sareng partai koalisi otamana dâri Partai Golongan Karya. È Pèlèyan ka'dinto, Puspayoga kala. Sidang plèno Komisi Pèlèyan Umum Provinsi Bhâli Ahad tangghâl 26 Mèi 2013 neptepaghi sè mennang panèka  Mangku Pastika–Ketut Sudikerta lèbât hasèl bitongan sowara. Pastika–Ketut Sudikerta ollè sowara bânnya' na 50,02% sowara, tor Puspayoga-Sukrawan ollè sowara bânnya' na 49,98% sowara.Paramita, I. G. A. (2019). Politik Media dan Wacana Kebudayaan (PDF). Denpasar: PT. Japa Widya Duta. kaca 106

 Gellar bân Pangarghâ'ân 
Puspayoga toman ollè pan-bârâmpan gellar bân Pangarghâ'ân, contona:

 Bintang Mahaputera Adipradana (11 Novèmber 2020)Prihatin, Intan Umbari (11 November 2020). Faqih, Fikri (ed.). "13 Menteri Kabinet Jokowi Terima Penghargaan Tanda Kehormatan". Merdeka.com.  Èaksès tangghâl 16-01-2026

 Sombher-sombher